《二月三日杨芝田招同易农饮，和易农二首 其一》
清代·钱陆灿

岁暮乡心日夜煎，劳劳亭月十分圆。官轻杨炯麒麟楦，酒薄韦分螮虹筵。

梅解偷香悭一笑，柳应恼臈欠三眠。此间自乐降王语，翻羡痴呆证老仙。

作者简介：（1612—1698）江南常熟人，字尔韬，号湘灵，又号圆沙。钱谦益族子。顺治十四年举人。以奏销案黜革。好藏书，教授常州、扬州、金陵间，从游甚众，以一穷老书生为东南文坛领袖。晚年居溪山北麓，老屋三间，临街诵读，声如金石。有《调运斋诗文随刻》。又从钱谦益《列朝诗集》辑出《小传》别行，并有所是正。